[{"text_idx": "#000000", "text": "\"Bagoiaz\" emaldia izango da Saroben, Barrexerkaren eskutik"}, {"text_idx": "#000001", "text": "Bruselaranzko trena hartu du Barrexerkak. Helmugara iritsi baino lehen, ordea, geldialdia egingo du Sarobe arte eszenikoen gunean, hain justu ere, hilaren 24an, 19:30ean. \"Bagoiaz\" du izena konpainiaren azken lanak eta, umorea ardatz, \"minuturo, txiste bat entzuteko\" aukera izango dute hitzordura gerturatzen diren kulturzaleek."}, {"text_idx": "#000003", "text": "Gauza arraroak gertatzen ari dira Bruselara bidaiatzen ari den trenean. Tunel bat gurutzatzen den bakoitzean dena aldatzen da. Zergatik? Pertsonaia komiko oso desberdinak elkartuko dira bagoi desberdinetan guztiari zergatia aurkitzeko."}, {"text_idx": "#000004", "text": "Minuturo txiste bat duen emanaldi honek, harrera paregabea jaso zuen Donostiako estreinaldian, bidaiak jarraitu behar du."}]